stanford-oval/wikipedia huggingface dataset:
บุคคลที่เกิดในปี พ.ศ. 2534
ธันวาคม

1 ธันวาคม – ซุน หยาง นักว่ายน้ำชาวจีน
2 ธันวาคม – ชาร์ลี พูท นักร้องชาวอเมริกัน
9 ธันวาคม – ชเว มินโฮ นักร้องชาวเกาหลีใต้
17 ธันวาคม – ณเดชน์ คูกิมิยะ นักแสดงและนักร้องชาวไทย
30 ธันวาคม – มนชนก แสงฉายเพียงเพ็ญ นักแสดงชาวไทย
ดูเพิ่ม

บุคคลที่เกิดในปี พ.ศ. 2540
บุคคลที่เกิดในปี พ.ศ. 2539
บุคคลที่เกิดในปี พ.ศ. 2538
บุคคลที่เกิดในปี พ.ศ. 2537
บุคคลที่เกิดในปี พ.ศ. 2536
บุคคลที่เกิดในปี พ.ศ. 2535
บุคคลที่เกิดในปี พ.ศ. 2533
บุคคลที่เกิดในปี พ.ศ. 2532
บุคคลที่เกิดในปี พ.ศ. 2531
พระบาทสมเด็จพระเจ้าอยู่หัว

พระบาทสมเด็จพระเจ้าอยู่หัว อาจหมายถึง
พระมหากษัตริย์พระองค์ใด ๆ, ดู รายพระนามพระมหากษัตริย์
พระมหากษัตริย์ไทยพระองค์ใด ๆ ที่ได้รับการบรมราชาภิเษกตามโบราณราชประเพณีแล้ว, ดู รายพระนามพระมหากษัตริย์ไทย
พระมหากษัตริย์ไทยพระองค์ล่าสุดที่ได้รับการบรมราชาภิเษกแล้ว คือ พระบาทสมเด็จพระวชิรเกล้าเจ้าอยู่หัว
นอกจากนี้แล้วก็ยังมีการใช้คำว่า สมเด็จพระเจ้าอยู่หัว ซึ่งหมายถึงพระมหากษัตริย์ไทยที่ยังไม่ได้รับการบรมราชาภิเษก
พิพิธภัณฑ์ศิลปะเขตเมงูโระ

พิพิธภัณฑ์ศิลปะในประเทศญี่ปุ่น
ภายนอกของพิพิธภัณฑ์เมื่อปี พ.ศ. 2557
พิพิธภัณฑ์ศิลปะเขตเมงูโระ (ญี่ปุ่น: 目黒区美術館; โรมาจิ: Meguro-ku Bijutsukan) เป็นหอศิลป์ในเขตเมงูโระ กรุงโตเกียว ประเทศญี่ปุ่น
อาคารของพิพิธภัณฑ์เปิดทำการในเดือนพฤศจิกายน พ.ศ. 2530 ออกแบบโดยนิฮงเซ็กเก (日本設計事務所) ก่อสร้างด้วยคอนกรีตเสริมแรง มีชั้นใต้ดิน 1 ชั้นและชั้นเหนือดิน 3 ชั้น และมีพื้นที่ 4,059 ตารางเมตร
สิ่งสะสมถาวรของพิพิธภัณฑ์ได้แก่ผลงานของศิลปินอย่างสึงูฮาระ ฟูจิตะ, เซ็นโซโร โคจิมะ (児島善三郎), ชิกาโนซูเกะ โอกะ (岡鹿之助), คาซูโอะ ซากาตะ (坂田一男) และคูมิ ซูงาอิ (菅井汲)
พิพิธภัณฑ์ตั้งอยู่ที่เมงูโระ 2–4–36 เขตเมงูโระ กรุงโตเกียว เดิน 10 นาทีจากสถานีเมงูโระ
พิพิธภัณฑ์มีการจัดนิทรรศการอยู่บ่อยครั้ง
แหล่งข้อมูลอื่น

Meguro Museum of Art, Tokyo เก็บถาวร 2018-10-09 ที่ เวย์แบ็กแมชชีน (ในภาษาอังกฤษ)
35°38′06″N 139°42′28″E﻿ / ﻿35.634907°N 139.707663°E﻿ / 35.634907; 139.707663
พระราชมงคลวชิรานุกูล (เล็ก ธมฺมรโต)

| พระราชมงคลวชิรานุกูล (เล็ก ธมฺมรโต)> ส่วนบุคคล |
| --- | --- |
เกิด: 4 สิงหาคม พ.ศ. 2471 (96 ปี) ตำบลหมากแข้ง อำเภอเมือง จังหวัดอุดรธานี
นิกาย: ธรรมยุติกนิกาย
ตำแหน่งชั้นสูง
ที่อยู่: วัดเจริญธรรมบรรพต เพชรบูรณ์
อุปสมบท: 24 มีนาคม พ.ศ. 2520 (47 ปี)
ตำแหน่ง: เจ้าอาวาสวัดเจริญธรรมบรรพต
พระราชมงคลวชิรานุกูล (เล็ก ธมฺมรโต) เป็นพระราชาคณะชั้นราช ปัจจุบันดำรงตำแหน่งเจ้าอาวาสวัดเจริญธรรมบรรพต บ้านโนนผักเน่า ตำบลหินฮาว อำเภอหล่มเก่า จังหวัดเพชรบูรณ์
ประวัติ

พระราชมงคลวชิรานุกูล เดิมชื่อ เล็ก ภูมิเจริญ เกิดเมื่อวันที่ 4 สิงหาคม พ.ศ. 2471 เป็นบุตรของนายจักร และนางแหน ภูมิเจริญ ภูมิลำเนาเดิมอยู่ที่ตำบลหมากแข้ง อำเภอเมือง จังหวัดอุดรธานี
ต่อมาได้อุปสมบท เมื่อวันที่ 24 มีนาคม 2520 ณ วัดมหาชัย ตำบลหนองบัว อำเภอหนองบัวลำภู จังหวัดอุดรธานี ปัจจุบันเปลี่ยนเป็นจังหวัดหนองบัวลำภู พระอุปัชฌาย์ คือพระพิศาลคณานุกิจ (เส็ง กนฺณวโร) และได้ย้ายมาจำพรรษาที่จังหวัดเพชรบูรณ์ ปัจจุบันดำรงตำแหน่งเจ้าอาวาสวัดเจริญธรรมบรรพต ตำบลหินฮาว อำเภอหล่มเก่า จังหวัดเพชรบูรณ์
สมณศักดิ์

5 พฤษภาคม พ.ศ. 2565 ได้รับพระราชทานสัญญาบัตรสมณศักดิ์เป็นพระราชาคณะชั้นราชที่ พระราชมงคลวชิรานุกูล วิบูลศาสนกิจจาทร ยติคณิสสร บวรสังฆาราม คามวาสี
พลังแสงอาทิตย์

แถวลำดับระบบโฟโตโวลเทอิก บนหลังคาในฮ่องกง ประเทศจีน
หน่วยพลังงานไฟฟ้าพลังแสงอาทิตย์รวมศูนย์ 3 หน่วยแรกของโรงไฟฟ้าพลังแสงอาทิตย์โซลโนวาในเบื้องหน้า โดยมีหอพลังงานไฟฟ้าพลังแสงอาทิตย์ PS10 และ PS20 อยู่เบื้องหลัง
พลังงานไฟฟ้าพลังแสงอาทิตย์ คือการเปลี่ยนรูปพลังงานจากแสงอาทิตย์เป็นไฟฟ้า ผ่านทางโฟโตโวลเทอิก (PV) โดยตรง หรือผ่านการใช้พลังงานไฟฟ้าพลังแสงอาทิตย์รวมศูนย์ (CSP) พลังงานไฟฟ้าพลังแสงอาทิตย์รวมศูนย์จะใช้เลนส์หรือกระจกและระบบการตามรอยเพื่อปรับพื้นที่ขนาดใหญ่ที่มีแสงอาทิตย์ให้เป็นลำแสงขนาดเล็ก โฟโตโวลเทอิกแปลงแสงให้เป็นกระแสไฟฟ้าผ่านปรากฏการณ์โฟโตโวลเทอิก (photovoltaic effect)
โฟโตโวลเทอิก ตั้งแต่แรกเริ่มถึงปัจจุบัน ใช้เพิ่มกำลังให้กับเครื่องใช้ไฟฟ้าขนาดเล็ก และขนาดกลาง ตั้งแต่เครื่องคิดเลขที่รับพลังงานจากเซลล์แสงอาทิตย์เซลล์เดี่ยว ไปจนถึงบ้านเรือนที่ได้รับพลังงานจากระบบโฟโตโวลเทอิก เป็นแหล่งพลังงานไฟฟ้าที่สำคัญและค่อนข้างราคาถูกในที่ที่พลังงานแบบกริดเป็นสิ่งที่ไม่สะดวก อาจมีค่าใช้จ่ายสูงหากจะเชื่อมต่อ หรือใช้การไม่ได้ อย่างไรก็ตาม เนื่องจากค่าใช้จ่ายไฟฟ้าพลังแสงอาทิตย์กำลังตกลง พลังงานไฟฟ้าพลังแสงอาทิตย์มีใช้เพิ่มขึ้นอย่างมากแม้แต่ในสถานการณ์ที่เชื่อมกริด โดยใช้เป็นวิธีการเติมพลังงานคาร์บอนต่ำไปยังกริด
โรงไฟฟ้าพลังแสงอาทิตย์รวมศูนย์เชิงพาณิชย์แห่งแรกสร้างขึ้นในคริสต์ทศวรรษ 1980 แห่งที่ใหญ่ที่สุดในโลกคือที่โรงไฟฟ้า Ivanpah พลังงานไฟฟ้า 392 เมกะวัตต์ ตั้งอยู่ที่ทะเลทรายโมฮาวี รัฐแคลิฟอร์เนีย โรงไฟฟ้าพลังแสงอาทิตย์รวมศูนย์แห่งอื่น ได้แก่ SEGS (354 เมกะวัตต์) ในทะเลทรายโมฮาวี รัฐแคลิฟอร์เนีย โรงไฟฟ้าพลังแสงอาทิตย์โซลโนวา (150 เมกะวัตต์) และโรงไฟฟ้าพลังแสงอาทิตย์แอนดาโซล (150 เมกะวัตต์) ในประเทศสเปน โรงไฟฟ้าพลังแสงอาทิตย์ที่ใช้โฟโตโวลเทอิกแห่งที่ใหญ่ที่สุดในโลกคือ โทแพซโซลาร์ฟาร์ม และเดสเสิร์ตซันไลต์โซลาร์ฟาร์ม ในสหรัฐอเมริกา มีกำลัง 550 เมกะวัตต์ทั้งสองแห่ง
พระบาอาต

พระบาอาต หรือ พระบาอัฐ (เขมร: បាសាត) พระมหากษัตริย์แห่งจักรวรรดิเขมร ภายใต้การปกครองของสมเด็จพระรามาธิบดีที่ 1 แห่งอาณาจักรอยุธยา
พระบาอาต พงศาวดารเขมรในประชุมพงศาวดาร ภาคที่ ๑ ระบุว่าเป็นพระโอรสของพระบรมลำพงษ์ราชา พระมหากษัตริย์เขมรพระองค์ก่อน แต่พงศาวดารเขมร ฉบับนักองค์เองระบุแตกต่างออกไปว่าเป็นพระโอรสของสมเด็จพระรามาธิบดีที่ 1 แห่งอาณาจักรอยุธยา
หลังจากกองทัพอยุธยาซึ่งนำโดยสมเด็จพระบรมราชาธิราช (ขุนหลวงพะงั่ว) สามารถตีนครธม ราชธานีเขมรแตกแล้วสมเด็จพระบรมราชาธิราชจึงแต่งตั้งพระบาสาต พระราชโอรสของพระบรมลำพงษ์ราชาหรือสมเด็จพระรามาธิบดีที่ 1 ขึ้นเป็นพระมหากษัตริย์เขมร เมื่อ พ.ศ. 1895 โดยขึ้นต่ออาณาจักรอยุธยา
ถ้าพระบาอาต เป็นพระโอรสของสมเด็จพระรามาธิบดีที่ 1 จริงสามารถอธิบายการปกครองในลักษณะนี้ได้ว่า สมเด็จพระรามาธิบดีที่ 1 ทรงส่งพระโอรสของพระองค์ทั้ง 3 ไปปกครองจักรวรรดิเขมรแทนพระราชวงศ์เดิม ส่วนหนึ่งเพราะต้องการผนวกอำนาจการปกครองของเขมรให้มาอยู่ภายใต้อำนาจของอยุธยา โดยอาศัยฐานะรัฐเครือญาติ
พระบาอาต ขึ้นครองราชย์สืบต่อจากพระเชษฐาอีก 2 หรือ 3 ปี (พ.ศ. 1897-1900 หรือ 1898-1900) ก็สวรรคตอีกพระองค์หนึ่ง พระกฎุมบงพิสี พระอนุชาอีกพระองค์จึงขึ้นครองราชย์ต่อมาอีก 1 เดือน (ใน พ.ศ. 1900) แล้วพระศรีสุริโยวงษ์ (เจ้าพญากลเมฆ (นักโพรก) ตามพงศาวดารเขมร ฉบับนักองค์เอง) พระราชวงศ์เขมรเดิมจึงได้ครองราชย์สืบต่อมา
พระราชวชิรญาณมงคล (ทอง ญาณสํวโร)

| พระราชวชิรญาณมงคล (ทอง ญาณสํวโร) |
| --- | --- |
ชื่ออื่น: พระมหาทอง ญาณสํวโร
ส่วนบุคคล
เกิด: 13 พฤศจิกายน พ.ศ. 2477 (89 ปี) อำเภอบัวใหญ่ จังหวัดนครราชสีมา สยาม
นิกาย: มหานิกาย
การศึกษา: เปรียญธรรม 8 ประโยค
ตำแหน่งชั้นสูง
ที่อยู่: วัดราชสิทธารามราชวรวิหาร กรุงเทพมหานคร
อุปสมบท: พ.ศ. 2498
พรรษา: 68
พระราชวชิรญาณมงคล (ทอง ญาณสํวโร) เป็นพระราชาคณะชั้นราชผู้ได้รับการกล่าวขานว่า เป็นภิกษุผู้มีความเพียรสอบเปรียญธรรม 9 ประโยคมากกว่าห้าสิบปี
ประวัติ

ฝากถึงพระและเณรรุ่นใหม่ให้ศึกษาเล่าเรียนพระธรรมวินัย เพราะพระธรรมวินัยนั้นเป็นรากแก้วของพระพุทธศาสนา โดยเปรียบเสมือนต้นไม้ถ้าไม่มีรากแก้วต้นไม้ก็ผุพังไปตามธรรมชาติโดยไว [...] ถ้ามีความรู้หรือความตั้งใจ [...] พระพุทธศาสนาของเราก็จะยั่งยืนต่อไป
— พระราชวชิรญาณมงคลกล่าวเมื่อวันที่ 22 กุมภาพันธ์ พ.ศ. 2566
พระราชวชิรญาณมงคลมีนามเดิมว่า ทอง เกิดโมลี เป็นบุตรของยัง เกิดโมลี ผู้เป็นบิดา และหลง เกิดโมลี ผู้เป็นมารดา เกิดเมื่อวันที่ 13 พฤศจิกายน พ.ศ. 2477 ที่บ้านทองหลางน้อย อำเภอบัวใหญ่ จังหวัดนครราชสีมา ประเทศสยาม (ปัจจุบันคือ ประเทศไทย) โดยเมื่ออายุ 21 ปี ได้อุปสมบทเมื่อปี พ.ศ. 2498 มีพระครูจันทรสรคุณ (เสี้ยง) วัดเสมาใหญ่ เป็นพระอุปัชฌาย์ สำเร็จการศึกษาปริญญาตรีจากมหาวิทยาลัยมหามกุฏราชวิทยาลัย ปริญญาโทจากมหาวิทยาลัยไมซอร์ ประเทศอินเดีย ก่อนพำนักที่วัดราชสิทธารามราชวรวิหาร กรุงเทพมหานครเมื่อปี พ.ศ. 2500
ในปี พ.ศ. 2541 สอบไล่ได้เปรียญธรรม 7 ประโยค ในปี พ.ศ. 2550 สอบไล่ได้เปรียญธรรม 8 ประโยค เมื่ออายุ 71 ปี พรรษา 58 ปี จากสำนักเรียนวัดราชสิทธารามราชวรวิหาร พระราชวชิรญาณมงคลได้ใช้ความเพียรสอบเปรียญธรรม 9 ประโยคกว่าห้าสิบปี
เมื่อวันที่ 15 กุมภาพันธ์ พ.ศ. 2566 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการพระราชทานสัญญาบัตรสมณศักดิ์เป็น พระราชวชิรญาณมงคล เป็นพระราชาคณะชั้นราช สถิตวัดราชสิทธารามราชวรวิหาร มีฐานานุศักดิ์ตั้งฐานานุกรมได้ 4 รูป คือ พระครูปลัด พระครูสังฆรักษ์ พระครูสมุห์ และพระครูใบฎีกา
สมณศักดิ์

15 กุมภาพันธ์ พ.ศ. 2566 ได้รับพระราชทานสัญญาบัตรสมณศักดิ์เป็นพระราชาคณะชั้นราชที่ พระราชวชิรญาณมงคล โกศลเทศนาวรกิจ มหาคณิสสร บวรสังฆาราม คามวาสี
พระบาสาต

พระบาสาต หรือ พระบากระษัตร หรือ พระปาสัต (เขมร:បាអាត) พระมหากษัตริย์แห่งจักรวรรดิเขมร ภายใต้การปกครองของสมเด็จพระรามาธิบดีที่ 1 แห่งอาณาจักรอยุธยา ในช่วงระหว่างประมาณ พ.ศ.1895-1900
พระบาสาต  พงศาวดารเขมรในประชุมพงศาวดาร ภาคที่ 1 ระบุว่าเป็นพระโอรสของพระบรมลำพงษ์ราชา พระมหากษัตริย์เขมรพระองค์ก่อน แต่พงศาวดารเขมร ฉบับนักองค์เองระบุแตกต่างออกไปว่าเป็นพระโอรสของสมเด็จพระรามาธิบดีที่ 1 แห่งอาณาจักรอยุธยา
หลังจากกองทัพอยุธยาซึ่งนำโดยสมเด็จพระบรมราชาธิราชที่ 1 สามารถตีนครธม ราชธานีเขมรแตกแล้ว สมเด็จพระบรมราชาธิราชจึงแต่งตั้งพระบาสาต พระราชโอรสของพระบรมลำพงษ์ราชาหรือสมเด็จพระรามาธิบดีที่ 1 ขึ้นเป็นพระมหากษัตริย์เขมร เมื่อ พ.ศ. 1895 โดยขึ้นต่ออาณาจักรอยุธยา
ถ้าพระบาสาต เป็นพระโอรสของสมเด็จพระรามาธิบดีที่ 1 จริงสามารถอธิบายการปกครองในลักษณะนี้ได้ว่า สมเด็จพระรามาธิบดีที่ 1 ทรงส่งพระโอรสของพระองค์ทั้ง 3 ไปปกครองจักรวรรดิเขมรแทนพระราชวงศ์เดิม ส่วนหนึ่งเพราะต้องการผนวกอำนาจการปกครองของเขมรให้มาอยู่ภายใต้อำนาจของอยุธยา โดยอาศัยฐานะรัฐเครือญาติ
พระบาสาต ทรงครองราชย์ได้ 2 ปี (พ.ศ. 1895-1897 หรือ 1896-1898) ก็สวรรคต พระบาอาต พระอนุชาจึงขึ้นครองราชย์สืบต่อมา
พิพิธภัณฑ์ศิลปะฮาเซงาวะ มาจิโกะ

ทางเข้าพิพิธภัณฑ์
พิพิธภัณฑ์ศิลปะฮาเซงาวะ มาจิโกะ (ญี่ปุ่น: 長谷川町子美術館; โรมาจิ: Hasegawa Machiko Bijutsukan) เป็นพิพิธภัณฑ์ศิลปะในเขตเซตางายะ กรุงโตเกียว ประเทศญี่ปุ่น
ตั้งแต่ปี ค.ศ. 1946 ถึง ค.ศ. 1974 มาจิโกะ ฮาเซงาวะวาดการ์ตูนช่องซาซาเอะซัง เกี่ยวกับครอบครัวธรรมดาในญี่ปุ่นที่นำโดยซาซาเอะ แม่และภรรยาของครอบครัวที่มีอัธยาศัยดี การ์ตูนช่องประสบความสำเร็จอย่างมากและส่วนใหญ่ตีพิมพ์เป็นรายวันในหนังสือพิมพ์อาซาฮิชิมบุง ความนิยมของซาซาเอะซังในประเทศญี่ปุ่นเทียบได้กับพีนัตส์ การ์ตูนช่องของอเมริกา ฮาเซงาวะยังเป็นนักสะสมผลงานศิลปะ สิ่งสะสมของเธอและของมาริโกะน้องสาวได้รับการจัดแสดงในพิพิธภัณฑ์
พิพิธภัณฑ์จัดแสดงภาพวาดต้นฉบับ ตุ๊กตาดินเหนียว และภาพจิตกรรม ตลอดจนถึงผลงานของศิลปินชาวญี่ปุ่นและชาวตะวันออก
การเดินทาง

เดินประมาณ 7 นาทีจากสถานีซากูระ-ชิมมาจิในสายโทคิว เด็ง-เอ็ง-โทชิผ่านถนนซาซาเอะซัง
ตั้งอยู่ที่ 1-30-6 ย่านซากูราชิมาจิ เขตเซตางายะ กรุงโตเกียว
แหล่งข้อมูลอื่น

เว็บไซต์ทางการ (ในภาษาญี่ปุ่น)
35°37′41″N 139°38′37″E﻿ / ﻿35.62799°N 139.64362°E﻿ / 35.62799; 139.64362
ภารกิจแอบจิ๊กตัวแม่บนดาวมฤตยู

| ภารกิจแอบจิ๊กตัวแม่บนดาวมฤตยู |
| --- | --- |
โปสเตอร์ภาพยนตร์
กำกับ: ไซม่อน เวลส์
บทภาพยนตร์:   ไซม่อน เวลส์  เวนดีย์ เวลส์ 
สร้างจาก: Mars Needs Moms! โดย เบอร์เคลีย์ เบรทท์
อำนวยการสร้าง: รอเบิร์ต เซเมคิส แจ๊ค เรปเค สตีฟ สตาร์คีย์ สตีเวน บอยด์
นักแสดงนำ: เซธ กรีน แดน ฟอกเกลอร์ อลิซาเบธ ฮานอยส์ มินดีย์ สเตอร์ริงส์ โจอัน คูซัค
กำกับภาพ: โรเบิร์ต เพลสลีย์
ตัดต่อ: เวย์น วาห์มัน
ดนตรีประกอบ: จอห์น พอเวลล์
บริษัทผู้สร้าง: Walt Disney Pictures ImageMovers Digital 
ผู้จัดจำหน่าย: Walt Disney StudiosMotion Pictures
วันฉาย:   11 มีนาคม ค.ศ. 2011 (2011-03-11) 
ความยาว: 88 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 150 ล้านดอลล่าร์สหรัฐ
ทำเงิน: 39 ล้านดอลล่าร์สหรัฐ
ภารกิจแอบจิ๊กตัวแม่บนดาวมฤตยู (อังกฤษ: Mars Needs Moms) เป็นภาพยนตร์ที่ออกฉายในปี ค.ศ. 2011 กำกับโดย ไซมอน เวลส์ โดยมี เซธ กรีน และแดน ฟอกเกลอร์ นำแสดง
เนื้อเรื่องย่อ

เรื่องราวของ "ไมโล" วัย 9 ขวบเพิ่งค้นพบว่าเขาต้องการแม่แค่ไหน เมื่อมนุษย์ดาวอังคารลักพาตัวแม่ของเขาไปเพื่อให้ไปเลี้ยงมนุษย์ดาวอังคารตัวน้อย ทำให้เขาต้องออกปฏิบัติภารกิจที่ทั้งเวลาและออกซิเจนเป็นสิ่งมีค่าเพื่อช่วยเหลือแม่ของเขากลับมา และด้วยความช่วยเหลือที่ไม่คาดคิด  ไมโลอาจตามหาเธอได้หลายวิธีกว่าที่คิด
นักแสดงนำ

เซธ ดัสกีย์ พากย์เป็น ไมโล
เซธ กรีน รับบท ไมโล
แดน ฟอกเกลอร์ รับบท จอร์จ "กลิบเบิ้ล" ร็อบบี้
อลิซาเบธ ฮานอยส์ รับบท คี
มินดีย์ สเตอร์ริงส์ รับบท ผู้ช่วย
โจอัน คูซัค รับบท แม่ของไมโล
แหล่งข้อมูลอื่น

เว็บไซต์ทางการ
ภารกิจแอบจิ๊กตัวแม่บนดาวมฤตยู ที่อินเทอร์เน็ตมูวีเดตาเบส
Mars Needs Moms เก็บถาวร 2013-02-15 ที่ archive.today at the Big Cartoon Database
ภารกิจแอบจิ๊กตัวแม่บนดาวมฤตยู ที่ออลมูวี
ภารกิจแอบจิ๊กตัวแม่บนดาวมฤตยู ที่รอตเทนโทเมโทส์
ภารกิจแอบจิ๊กตัวแม่บนดาวมฤตยู ที่เมทาคริติก
พอล ลอนดอน

| พอล ลอนดอน |
| --- | --- |

เกิด: Paul Michael London  (1980-04-16) เมษายน 16, 1980 (44 ปี) Austin, Texas, U.S.
อาชีพ:  Professional wrestler  actor 
ปีปฏิบัติงาน: 2000–present (wrestling) 2020–present (acting)
นักมวยปล้ำอาชีพ
ชื่อบนสังเวียน: El Gran Luchadore El Vegas Dragon Paul London Sydistiko
ส่วนสูง: 5 ft 10 in (1.78 m)
น้ำหนัก: 180 lb (82 kg)
มาจาก: Austin, Texas Down the Rabbit Hole (LU)
ฝึกหัดโดย: Texas Wrestling Academy Dory Funk Jr. Ivan Putski Christopher Daniels
เปิดตัว: 2000
 
ลอนดอนและไบรอัน เคนดริก ในตอนเป็นแชมป์แทกทีม WWE
พอล ลอนดอน (Paul London) มีชื่อจริงว่า พอล ไมเคิล ลอนดอน (Paul Michael London) เกิดวันที่ 16 เมษายน ค.ศ. 1980 นักมวยปล้ำอาชีพชาวอเมริกัน อดีตสังกัดดับเบิลยูดับเบิลยูอี (WWE) เคยจับคู่กับไบรอัน เคนดริกคว้าแชมป์แทกทีม WWE
แชมป์และรางวัล

All Action Wrestling
AAW Championship (1 time)
East Coast Wrestling Association
ECWA Super 8 Tournament (2003)
Extreme Texas Wrestling
ETW Television Championship (1 time)
Family Wrestling Entertainment
FWE Tri-Borough Championship (1 time)
Funking Conservatory
FC United States Championship (1 time)
FC Television Championship (1 time)
FC Hardcore Championship (1 time)
FC Tag Team Championship (1 time) – with Adam Windsor
Insane Championship Wrestling
ICW Tag Team Championship (1 time) – with Brian Kendrick
Insane Wrestling League
IWL World Heavyweight Championship (2 times)
Northeast Wrestling
NEW Championship (3 time)
NWA Wrestling Revolution
NWA Grand Warrior Championship (1 time)
NWA Southwest
NWA Texas Television Championship (1 time)
Pro Wrestling Bushido
PWB Television Championship (1 time)
Pro Wrestling Guerrilla
PWG World Tag Team Championship (1 time) – with El Generico
Dynamite Duumvirate Tag Team Title Tournament (2010) – with El Generico
Pro Wrestling Illustrated
Tag Team of the Year (2007) with Brian Kendrick
PWI ranked him 36 of the top 500 singles wrestlers of the PWI 500 in 2005
Pro Wrestling Xperience
PWX Heavyweight Championship (1 time)
Vanguard Championship Wrestling
VCW United States Liberty Championship (1 time)
World Wrestling Entertainment
World Tag Team Championship (1 time) – with Brian Kendrick
WWE Tag Team Championship (2 times) – with Billy Kidman (1) and Brian Kendrick (1)
WWE Cruiserweight Championship (1 time)
Wrestling Observer Newsletter
Most Underrated (2004)
แหล่งข้อมูลอื่น

Paul London ที่อินเทอร์เน็ตมูวีเดตาเบส
ฟาโรห์ทุตเคเปอร์เร โชเชงค์

ฟาโรห์ทุตเคเปอร์เร โชเชงค์ หรือ โชเชงค์ที่ 2ฺb เป็นฟาโรห์ฟาโรห์ที่มีความน่าสงสัยต่อกับครองราชย์ของพระองค์ เกี่ยวกับการค้นพบหินก้อนใหม่จาก Temple of Bubastis ซึ่งทำให้เขาหายากมากเพราะมีชื่ออยู่ในอียิปต์ล่างและเหนือ โดยพระนามของพระองค์นาม ทุตเคเปอร์เร แปลว่า "รูปลักษณ์ (หรือมา) ของภาพลักษณ์ใหม่ของรา"
↑  Based on the style of 22nd dynasty royal names, the missing part is likely to be "setep-en-Amun". Lange, p.69.
พฤษภาคม พ.ศ. 2551

พฤษภาคม พ.ศ. 2551 เป็นเดือนที่ห้าของปี พ.ศ. 2551 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
พระเจ้าบรมวงศ์เธอ พระองค์เจ้าจุฑารัตนราชกุมารี

| พระเจ้าบรมวงศ์เธอ พระองค์เจ้าจุฑารัตนราชกุมารี |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

ประสูติ: 17 ธันวาคม พ.ศ. 2415
สิ้นพระชนม์: 31 พฤษภาคม พ.ศ. 2473 (57 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดามรกฎ ในรัชกาลที่ 5
พระเจ้าบรมวงศ์เธอ พระองค์เจ้าจุฑารัตนราชกุมารี (17 ธันวาคม พ.ศ. 2415 – 31 พฤษภาคม พ.ศ. 2473) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดามรกฎ ในรัชกาลที่ 5
พระประวัติ

พระเจ้าบรมวงศ์เธอ พระองค์เจ้าจุฑารัตนราชกุมารี เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดามรกฎ ในรัชกาลที่ 5 เมื่อวันอังคาร แรม 2 ค่ำ เดือนอ้าย ปีวอก จัตวาศก จ.ศ. 1234 ตรงกับวันที่ 17 ธันวาคม พ.ศ. 2415
พระปรีชาสามารถในด้านหนึ่งของพระองค์ คือ ทรงเชี่ยวชาญในทางกวีนิพนธ์ เช่น ทรงร้อยเรียงนิราศหัวหินที่งดงามทั้งวรรณศิลป์และมีความไพเราะจับใจยิ่งนัก ภายหลังได้โปรดให้มีการจัดพิมพ์ลงในหนังสืองานพระศพของพระองค์ ซึ่งเป็นที่ยกย่องในแวดวงวรรณกรรม หลังจากตำหนักต่าง ๆ ได้สร้างแล้วเสร็จ ได้ย้ายที่ประทับมาประทับที่ตำหนักภายในสวนสุนันทา พระราชวังดุสิต ในตอนกลางรัชสมัยพระบาทสมเด็จพระมงกุฎเกล้าเจ้าอยู่หัว ปัจจุบัน ตำหนักยังคงสภาพเดิมและใช้เป็นอาคารของภาควิชาดนตรี คณะศิลปกรรมศาสตร์ มหาวิทยาลัยราชภัฏสวนสุนันทา
พระเจ้าบรมวงศ์เธอ พระองค์เจ้าจุฑารัตนราชกุมารี ประชวรพระโรคพระอันตะ (ลำไส้ใหญ่) และพระวักกะ (ไต) สิ้นพระชนม์เมื่อวันที่ 31 พฤษภาคม พ.ศ. 2473 สิริพระชันษา 57 ปี พระราชทานเพลิงพระศพเมื่อวันที่ 20 มีนาคม พ.ศ. 2476 ณ พระเมรุ วัดเทพศิรินทราวาสราชวรวิหาร
พระเกียรติยศ

| ธรรมเนียมพระยศของ พระเจ้าบรมวงศ์เธอ พระองค์เจ้าจุฑารัตนราชกุมารี |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกเธอ พระองค์เจ้าจุฑารัตนราชกุมารี (17 ธันวาคม พ.ศ. 2415 – 23 ตุลาคม พ.ศ. 2453)
พระเจ้าพี่นางเธอ พระองค์เจ้าจุฑารัตนราชกุมารี (23 ตุลาคม พ.ศ. 2453 – 31 พฤษภาคม พ.ศ. 2473)
ภายหลังสิ้นพระชนม์
พระเจ้าบรมวงศ์เธอ พระองค์เจ้าจุฑารัตนราชกุมารี (10 กรกฎาคม พ.ศ. 2478)
พระเกียรติยศ > เครื่องราชอิสริยาภรณ์

พ.ศ. 2469 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2456 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
พระญาณวโรดม (สนธิ์ กิจฺจกาโร)

| พระญาณวโรดม (สนธิ์ กิจฺจกาโร) |
| --- | --- |

ส่วนบุคคล
เกิด: 20 มีนาคม พ.ศ. 2442 (85 ปี 131 วัน ปี)
มรณภาพ: 29 กรกฎาคม พ.ศ. 2527
นิกาย: ธรรมยุติกนิกาย
การศึกษา: นักธรรมชั้นเอก  เปรียญธรรม 5 ประโยค
ตำแหน่งชั้นสูง
ที่อยู่: วัดบวรนิเวศราชวรวิหาร กรุงเทพมหานคร
บรรพชา: 2 กรกฎาคม พ.ศ. 2457
อุปสมบท: 18 มิถุนายน พ.ศ. 2462
ตำแหน่ง: เจ้าคณะภาค 4-5-6-7 (ธรรมยุต)
พระญาณวโรดม นามเดิม สนธิ์ มั่งเรือน ฉายา กิจฺจกาโร เป็นรองสมเด็จพระราชาคณะฝ่ายธรรมยุติกนิกาย อดีตรองเจ้าอาวาสวัดบวรนิเวศราชวรวิหาร อดีตเจ้าคณะภาค 4-5-6-7 (ธรรมยุต)
ประวัติ

พระญาณวโรดม นามเดิม สนธิ์ มั่งเรือน เกิดเมื่อันจันทร์ที่ 20 มีนาคม พ.ศ. 2442 ตรงกับวันขึ้น 9 ค่ำ เดือน 5 ปีกุน เวลา 01.00 น. ภูมิลำเนาอยู่บ้านเหนือปากคลองบางขวาง ตำบลตะนาวศรี อำเภอเมือง จังหวัดนนทบุรี เป็นบุตรนายแสง-นางคล้าย มั่งเรือน เมื่อโตขึ้นได้เข้าเรียนที่โรงเรียนวัดบางขวางจนจบชั้นประถมศึกษาปีที่ 2
เมื่ออายุได้ 16 ปี จึงบรรพชาเป็นสามเณร ณ วัดบางขวาง เมื่อวันที่ 2 กรกฎาคม พ.ศ. 2457 โดยมีพระวิเชียรมุนี วัดบุปผาราม เป็นพระอุปัชฌาย์ ศึกษาพระปริยัติธรรมที่วัดบางขวางจนอายุครบอุปสมบทจึงเข้าอุปสมบทเมื่อวันที่ 18 มิถุนายน พ.ศ. 2462 ณ วัดบางขวาง โดยมีพระครูธรรมสารวิจิตร (ญาณเตโช) วัดมัชฌันติการาม เป็นพระอุปัชฌาย์ พระครูศีลาภิรม (ธมฺมธโร) วัดบางขวาง เป็นพระกรรมวาจาจารย์
ขณะจำพรรษาอยู่วัดบางขวางนั้น ท่านมาศึกษาพระปริยัติธรรมที่วัดบวรนิเวศวิหาร และต้องดำเนินทางไปกลับทางเรือทุกวัน แสดงถึงความอุตสาหะและใฝ่ศึกษาอย่างยิ่ง ในปี พ.ศ. 2474 จึงได้ย้ายมาจำพรรษาถาวรที่วัดบวรนิเวศวิหาร และสอบได้นักธรรมชั้นเอกและเปรียญธรรม 5 ประโยค ในที่สุด
ขณะอาศัยที่วัดบวรนิเวศวิหาร ท่านพักอยู่ที่หอสหจร คณะตำหนัก
ศาสนกิจ

ด้านศาสนกิจในวัดบวรฯ พระญาณวโรดมเริ่มทำหน้าที่ครูสอนปริยัติธรรมมาตั้งแต่เป็นมหาเปรียญ สอนพระวินัยแก่พระนวกะในช่วงเข้าพรรษา ต่อมาได้เป็นกรรมการและประธานกรรมการวัด
ส่วนงานในมหามกุฏราชวิทยาลัย ท่านได้เรียบเรียงบทความลงวารสารธรรมจักษุ เป็นกรรมการกองตำรา และสามารถแต่งคู่มือศึกษาปริยัติธรรมไว้หลายเล่ม จนได้รับแต่งตั้งเป็นพระคณาจารย์โท
สมณศักดิ์

พ.ศ. ? เป็นพระครูสัญญาบัตรที่ พระครูพุทธมนต์ปรีชา
8 มิถุนายน พ.ศ. 2491 เป็นพระราชาคณะชั้นสามัญที่ พระสาธุศีลสังวร
5 ธันวาคม พ.ศ. 2499 เป็นพระราชาคณะชั้นราชที่ พระราชกวี นรสีห์พจนปิลันธน์ คันถะธุรบัณฑิต ยติคณิสสร บวรสังฆาราม คามวาสี
5 ธันวาคม พ.ศ. 2502 เป็นพระราชาคณะชั้นเทพที่ พระเทพญาณกวี นรสีห์ธรรมสาธก ตรีปิฎกวจนาลังการ ศาสนภารธุราทร ยติคณิสสร บวรสังฆารามคามวาสี
5 ธันวาคม พ.ศ. 2509 เป็นพระราชาคณะชั้นธรรมที่ พระธรรมโสภณ วิมลศีลาจาร ตรีปิฎกาลังการ ศาสนภารธุราทร ยติคณิสสร บวรสังฆาราม คามวาสี
5 ธันวาคม พ.ศ. 2516 เป็นรองสมเด็จพระราชาคณะที่ พระญาณวโรดม สุตาคมธรรมภรณ์ บวรสุทธศีลสมบัติ พิพัฒนกิจจการี ศรีคันถรจนาจารย์บัณฑิต ธรรมยุตติกคณิสสร บวรสังฆาราม คามวาสี
อาพาธและมรณภาพ

ในปี พ.ศ. 2516 ขณะตรวจการคณะสงฆ์ภาคเหนือ พระญาณวโรดมได้ประสบอุบัติเหตุรถยนต์พลิกคว่ำ ต้องเข้ารับการรักษา ณ โรงพยาบาลจุฬาลงกรณ์ และอาพาธเรื้อรังเรื่อยมา จนถึงปี พ.ศ. 2520 มีอาการหยุดหายใจไป 3 ครั้ง แม้จะรอดชีวิตมาได้ แต่ก็ทำให้ทานความจ่ำเสื่อมและมีสุขภาพอ่อนแอลงอีก และถึงแก่มรณภาพดวยความชรา เมื่อวันที่ 29 กรกฎาคม พ.ศ. 2527 เวลา 02.20 น. ณ โรงพยาบาลจุฬาลงกรณ์ สิริอายุได้ 85 ปี 131 วัน ศพตั้งบำเพ็ญกุศล ณ ศาลา 150 ปี วัดบวรนิเวศวิหาร ได้รับพระราชทานโกศแปดเหลี่ยมประกอบศพ มีพระพิธีธรรมสวดพระอภิธรรมเวลากลางคืนกำหนด 7 คืน
วันศุกร์ที่ 28 ธันวาคม พ.ศ. 2527 เวลา 14.30 น. เจ้าพนักงานเปลื้องเครื่องสุกำศพ แล้วเชิญบุพโพไปเผา ณ เมรุหลวงหน้าพลับพลาอิศริยาภรณ์ วัดเทพศิรินทราวาส
วันศุกร์ที่ 29 ธันวาคม พ.ศ. 2527 เวลา 17.00 น. พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ พร้อมด้วยสมเด็จเจ้าฟ้าฯ กรมพระศรีสวางควัฒน วรขัตติยราชนารี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และเรืออากาศเอกวีระยุทธ ดิษยะศริน ไปยังพลับพลาอิศริยาภรณ์เพื่อพระราชทานเพลิงศพ
มาร์ชธงไชยเฉลิมพล

ธงไชยเฉลิมพล
มาร์ชธงไชยเฉลิมพล หรือ The Colours March เป็นเพลงพระราชนิพนธ์ ลำดับที่ 17 ทรงพระราชนิพนธ์ใน พ.ศ. 2495 ทรงพระกรุณาโปรดเกล้าฯ พระราชทานแก่กองทัพไทย เพื่อใช้ในการเชิญธงไชยเฉลิมพลในพิธีการของกองทัพ
แหล่งข้อมูลอื่น

มาร์ชธงไชยเฉลิมพล